Predlog SKLEP EVROPSKEGA PARLAMENTA IN SVETA o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2010/017 DK/Midtjylland Machinery, Danska) /* COM/2011/0421 konč. */





OBRAZLOŽITVENI MEMORANDUM Točka 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju[1] omogoča uporabo sredstev Evropskega sklada za prilagoditev globalizaciji (ESPG) na podlagi mehanizma prilagodljivosti do letne zgornje meje 500 milijonov EUR poleg ustreznih razdelkov finančnega okvira. Pravila, ki se uporabljajo za prispevke iz ESPG, so določena v Uredbi (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji[2]. Danska je 11. maja 2010 vložila vlogo EGF/2010/017 DK/Midtjylland Machinery za finančni prispevek iz ESPG po odpuščanju presežnih delavcev v 6 podjetjih, ki delujejo v sektorju, razvrščenem v oddelek 28 NACE Revizija 2 („Proizvodnja drugih strojev in naprav“)[3],v regiji Midtjylland (DK04) na ravni NUTS II na Danskem. Komisija je vlogo temeljito preučila in v skladu s členom 10 Uredbe (ES) št. 1927/2006 sklenila, da so izpolnjeni pogoji za finančni prispevek na podlagi te uredbe. POVZETEK VLOGE IN ANALIZA Ključni podatki: || Referenčna št. ESPG || EGF/2010/017 Država članica || Danska Člen 2 || (b) Zadevna podjetja || 6 Regija na ravni NUTS II || Midtjylland (DK04) Oddelek NACE Revizija 2 || 28 („Proizvodnja drugih strojev in naprav“) Referenčno obdobje || 6. 6. 2009–6. 3. 2010 Datum začetka izvajanja prilagojenih storitev || 11. 8. 2010 Datum začetka uporabe || 11. 5. 2010 Odpuščeni presežni delavci v referenčnem obdobju || 813 Odpuščeni presežni delavci, za katere je predvidena pomoč || 325 Izdatki za prilagojene storitve (v EUR) || 5 627 125 Izdatki za izvajanje ESPG[4] (v EUR) || 441 500 Izdatki za izvajanje ESPG (v %) || 7,3 Celotni proračun (v EUR) || 6 068 625 Prispevek ESPG (65 %) (v EUR) || 3 944 606 1. Vloga je bila vložena pri Komisiji 11. maja 2010 in do 21. marca 2011 dopolnjena z dodatnimi informacijami. 2. Vloga izpolnjuje pogoje za uporabo sredstev ESPG iz člena 2(b) Uredbe (ES) št. 1927/2006 in je bila vložena v roku 10 tednov iz člena 5 navedene uredbe. Povezava med odpuščenimi presežnimi delavci in velikimi strukturnimi spremembami v svetovnih trgovinskih tokovih zaradi globalizacije ali svetovne finančne in gospodarske krize 3. Da bi Danska dokazala povezavo med odpuščanjem presežnih delavcev in velikimi strukturnimi spremembami v svetovnih trgovinskih tokovih zaradi globalizacije, trdi, da so sektor proizvodnje vetrnih turbin v EU, razvrščen v oddelek 28 NACE Revizija 2 („Proizvodnja drugih strojev in naprav“), resno prizadele spremembe v svetovnih trgovinskih tokovih, zlasti občutno zmanjšanje tržnega deleža EU. Danska pojasnjuje, da se je evropska proizvodnja vetrnih turbin v zadnjih nekaj letih sicer povečala, da pa se je svetovni trg za vetrne turbine razvijal še hitreje, zlasti v Aziji in Severni Ameriki. 4. Danska navaja Svetovno poročilo o vetrni energiji 2009 Svetovnega združenja za vetrno energijo, ki kaže, da se je vetrna industrija najbolj dinamično razvijala v Aziji in Severni Ameriki ter da se je težišče svetovnega vetrnega sektorja odmaknilo od Evrope. Ob dinamični svetovni rasti sektorja se je evropski delež v celotni zmogljivosti s 65,5 % leta 2006 zmanjšal na 47,9 % leta 2009. Azija se razvija najhitreje in je predstavljala 40,4 % novih vetrnih zmogljivosti v letu 2009 (v primerjavi z 18,1 % leta 2004), medtem ko so se nove zmogljivosti v Evropi s 70,7 % leta 2004 znižale na samo 27,3 % v letu 2009. (Vir: Svetovno poročilo o vetrni energiji 2009, Svetovno združenje za vetrno energijo – WWEA) Visoki stroški prevoza velikih sestavnih delov vetrnih turbin poleg znatno nižjih stroškov delovne sile evropske proizvajalce spodbujajo k selitvi proizvodnje bliže najbolj dinamičnim trgom končnih uporabnikov, da bi si zagotovili konkurenčnost in položaj na trgu. Zaradi tega se proizvodnja postopoma seli iz EU. 5. Tudi skupina Vestas Group, ki je zaposlovala 95 % vseh presežnih delavcev, za katere je predvidena pomoč v tej vlogi, je sledila tem gibanjem. Čeprav so se njeni prihodki povečali (185-odstotno povečanje v zadnjih petih letih) in se je število zaposlenih v družbi v istem obdobju povečalo za 202 %, se je njen delež na hitro rastočem svetovnem trgu vetrne energije zmanjšal (s 30 % leta 2004 na okoli 14 % danes). Zaradi teh dejavnikov je skupina Vestas težišče svojih dejavnosti in svoje proizvodne obrate premaknila v ZDA in Azijo, kjer je delež potrošnikov večji in proizvodnja stroškovno učinkovitejša. 6. Poleg tega so leta 2009 nove gospodarske razmere zaradi finančne in gospodarske krize negativno vplivale na vetrno industrijo EU. Zato je danska vetrna industrija v navedenem letu doživela strm upad zaposlovanja in zmanjšanje prometa. Prikaz števila odpuščenih presežnih delavcev in skladnost z merili iz člena 2(b) 7. Danska je vlogo vložila na podlagi merila za pomoč iz člena 2(b) Uredbe (ES) št. 1927/2006, ki zahteva vsaj 500 presežnih delavcev v devetmesečnem obdobju v podjetjih, ki delujejo v istem oddelku NACE Revizija 2 v eni regiji ali dveh sosednjih regijah po ravni NUTS II v državi članici. 8. V vlogi je za devetmesečno referenčno obdobje od 6. junija 2009 do 6. marca 2010 navedenih 813 presežnih delavcev v šestih podjetjih v sektorju, razvrščenem v oddelek 28 NACE Revizija 2 („Proizvodnja drugih strojev in naprav“)[5], nahajajo pa se v regiji Midtjylland (DK04) po ravni NUTS II. Število odpuščenih presežnih delavcev je bilo izračunano v skladu z določbami tretje alinee drugega odstavka člena 2 Uredbe (ES) št. 1927/2006. Razlaga nepredvidene narave odpuščanja 9. Danski organi trdijo, da upada zaposlovanja v regiji Midtjylland, na katero se nanaša ta vloga, ni bilo mogoče predvideti zaradi hitrega razvoja svetovnega sektorja vetrne energije ter pozitivnih pričakovanj, ki so jih objavili proizvajalci v svojih četrtletnih poročilih v obdobju pred odpuščanjem. Opredelitev podjetij, ki odpuščajo, in delavcev, za katere je predvidena pomoč 10. V vlogi je navedenih 813 presežnih delavcev v šestih podjetjih, za 325 od njih pa je predvidena pomoč. Podjetja Število odpuščenih delavcev Vestas assembly A/S || 138 Vestas Blades A/S || 506 Vestas Control Systems A/S || 105 Vestas Machining A/S || 24 I.P.L Transmissioner || 18 Lind Jensens Maskinfabrik || 22 Skupaj podjetja: 6 || Skupaj odpuščeni delavci: 813 11. Delavci, za katere je predvidena pomoč: Kategorija || Število || Odstotek Moški || 251 || 77,23 Ženske || 74 || 22,77 Državljani EU || 325 || 100,00 Državljani držav, ki niso članice EU || 0 || 0 Stari od 15 do 24 let || 28 || 8,62 Stari od 25 do 54 let || 247 || 76,00 Stari od 55 do 64 let || 50 || 15,38 Starejši od 64 let || 0 || 0 12. Med odpuščenimi delavci ni takih z dolgotrajnimi zdravstvenimi težavami ali invalidnostjo. 13. Razčlenitev po poklicnih kategorijah: Kategorija || Število || Odstotek Strokovnjaki || 2 || 0,62 Tehniki in drugi strokovni sodelavci || 26 || 8,00 Uradniki za pisarniško poslovanje || 1 || 0,31 Poklici za neindustrijski način dela || 133 || 40,92 Upravljavci in sestavljavci naprav in strojev || 149 || 45,84 Poklici za preprosta dela[6] || 14 || 4,31 14. Danska je v skladu s členom 7 Uredbe (ES) št. 1927/2006 potrdila, da je uporabila politiko enakosti žensk in moških ter politiko nediskriminacije ter da ju bo v različnih fazah izvajanja in še zlasti pri dostopu do ESPG še naprej uporabljala. Opis zadevnega območja ter njegovih organov in zainteresiranih strani 15. Zadevno območje je regija Osrednja Danska (Midtjylland, NUTS II – DK04), natančneje občina Ringkøbing-Skjern. Midtjylland je s 13 053 km² in več kot 1,2 milijona prebivalcev največja in druga najštevilčnejša izmed petih danskih regij. Glavno mesto regije je Viborg. Prizadeta občina Ringkøbing-Skjern je v zahodnem delu regije. Občina Ringkøbing-Skjern meri 1 485 km² in je leta 2009 štela 58 803 prebivalcev. 16. Glavne zainteresirane strani so občina Ringkøbing-Skjern in socialni partnerji. Občina je odgovorna za podporo brezposelnim pri iskanju nove zaposlitve, kar zajema možnosti za izpopolnjevanje spretnosti ter pomoč pri razvoju spretnosti za iskanje zaposlitve in pri postopku določanja ciljev. Občina bo odgovorna za izvajanje dejavnosti iz vloge ter prijavo in nadzor. Socialni partnerji (sindikati in organizacije delodajalcev, vključeni v projekt) so: center za razvoj podjetništva Ringkøbing Fjord (Ringkøbing Fjord Erhvervscenter), višja poklicna šola Ringkøbing-Skjern (UddannelsesCenter Ringkøbing-Skjern), danska zveza sindikatov (LO), sindikat delavcev kovinske industrije (Dansk Metal), sindikat nekvalificiranih delavcev 3F, danska organizacija delodajalcev (DI – organizacija delodajalcev v industriji), lokalni svetovalni odbor za zaposlovanje (LBR – odbor partnerjev z interesi v sektorju zaposlovanja), regionalni svetovalni odbor za zaposlovanje (RBR – regionalni odbor partnerjev), Vestas Wind Systems A/S. Pričakovani vpliv odpuščanja presežnih delavcev na stopnjo zaposlenosti na lokalni, regionalni ali državni ravni 17. Ker je delež delavcev v železarski in kovinski industriji, kamor sodi sektor proizvodnje vetrnih turbin, v skupnem številu delavcev v občini Ringkøbing-Skjern večji kot na celotnem Danskem (19 % oz. 6 %), je regija bolj izpostavljena negativnim spremembam v sektorju. 18. Danska pričakuje, da bo vpliv odpuščanja presežnih delavcev na lokalni ravni znaten. Načrtovano število odpuščenih delavcev znaša okoli 2,5 % vseh delovnih mest v občini Ringkøbing-Skjern. Občino je rastoča brezposelnost prizadela veliko bolj kot regijo Midtjylland in Dansko kot celoto (rast brezposelnosti med julijem 2008 in septembrom 2010: Ringkøbing-Skjern: 290 %, Midtjylland: 192 %, Danska: 176 %, vir: www.jobindsats.dk). 19. Svetovalno podjetje M-ploy A/S na podlagi podatkov vladne komisije za trg dela ocenjuje, da se lahko zaradi odpuščanja izdatki za podporo za brezposelnost povečajo za 940 000 EUR na leto, prihodki od davkov pa zmanjšajo do 3,2 milijona EUR na leto. Usklajeni sveženj prilagojenih storitev, ki jih je treba financirati, in razčlenitev predvidenih stroškov, vključno z dopolnjevanjem z ukrepi, financiranimi iz strukturnih skladov 20. Ugotavljanje stanja in poklicno preusmerjanje: V okviru osnovnega programa ugotavljanja stanja se bodo članom ciljne skupine določili cilji in pripravil akcijski načrt. Osnovni program bo trajal 12 tednov in bo osredotočen na poklicno preusmerjanje zadevnih delavcev s posebnim poudarkom na področjih razvoja v občini, kot sta zelena energija in turizem. Za boljšo določitev prihodnjih področij razvoja že potekata dve analizi. Ukrep bo zajemal tudi oceno usposobljenosti, individualno poklicno svetovanje, delavnice na višjih poklicnih šolah ali centrih za poklicno usposabljanje ter usposabljanje na delovnem mestu. Tujim državljanom, ki danščine ne govorijo tekoče niti je ne razumejo, bodo na voljo tolmači. Dodatna podpora za nadaljnje izobraževanje in usposabljanje: Udeleženci, za katere se pri ugotavljanju stanja določi eden ali več izobraževalnih ciljev, imajo možnost začeti/dokončati program izobraževanja. Inovacijski laboratorij: Cilj tega ukrepa je izpopolnjevanje spretnosti, kar bo delavcem omogočilo prototipno delo na podlagi čistih tehnologij v obstoječih podjetjih. To se bo doseglo s tečaji in vajeniškim učenjem od sodelavcev v vodilnih podjetjih na trgu na področju čistih tehnologij/inovacij. Ključni del tega ukrepa bo praksa v podjetju, kjer bo delavec lahko preskusil svojo lastno idejo ali idejo podjetja, ki ga bo gostilo. Program mentorstva v povezavi s praktičnim usposabljanjem: Praktično usposabljanje s programom mentorstva je namenjeno tistim iz cilje skupine, za katere se pri ugotavljanju stanja oceni, da so primerni za nadaljnje usposabljanje, ter delavcem, starejšim od 50 let, ki jih program izobraževanja ne zanima. Pričakuje se, da bo oblikovanih okoli 40 programov praktičnega usposabljanja z mentorstvom. Telefonska pomoč pri usposabljanju: Telefonski center bo brezposelnim in potencialnim delodajalcem pomagal pri iskanju ustreznega programa nadaljnjega usposabljanja. Odziv na potrebo mora biti takojšen. To lahko zajema potrebo po mentorju, oceno kompetenc ali potrebo po novih kompetencah, nadaljnje usposabljanje v obliki tečajev poklicnega usposabljanja itd. ter ustrezno usmerjanje. Nadomestila za iskanje zaposlitve/nadomestilo za brezposelnost/štipendije: Namen tega ukrepa je čim bolj zmanjšati ovire za udeležbo v podpornih ukrepih. Iskalcem zaposlitve se zagotavljajo različna nadomestila glede na njihov status v nacionalnem sistemu podpore in dejavnosti, v katerih sodelujejo v okviru usklajenega svežnja ukrepov. Danska je potrdila, da se bodo nadomestila zagotavljala samo v času izvajanja aktivnih ukrepov na trgu dela. Nadomestila za mobilnost: Za delavce, ki se morajo zaradi udeležbe v ukrepih voziti, so predvidena nadomestila za mobilnost. 21. Izdatki za izvajanje ESPG, ki so vključeni v vlogo v skladu s členom 3 Uredbe (ES) št. 1927/2006, zajemajo pripravo, upravljanje in nadzor ter širjenje informacij in obveščanje javnosti. 22. Prilagojene storitve, ki so jih predstavili danski organi, so aktivni ukrepi na trgu dela v okviru upravičenih ukrepov iz člena 3 Uredbe (ES) št. 1927/2006. Danski organi skupne stroške teh storitev ocenjujejo na 5 627 125 EUR, izdatke za izvajanje ESPG pa na 586 500 EUR (kar je 10,4 % skupnega zneska). Skupni zaprošeni prispevek iz ESPG je 3 944 606 EUR (65 % skupnih stroškov). Ukrepi || Predvideno število delavcev, ki bodo prejeli pomoč || Predvideni strošek na delavca, ki bo prejel pomoč (v EUR) || Skupni stroški (ESPG in nacionalno sofinanciranje) (v EUR) Prilagojene storitve (prvi odstavek člena 3 Uredbe (ES) št. 1927/2006) Ugotavljanje stanja in poklicno preusmerjanje || 150 || 7 535 || 1 130 250 Dodatna podpora za nadaljnje izobraževanje || 75 || 12 135 || 910 125 Inovacijski laboratorij || 10 || 24 500 || 245 000 Program mentorstva v povezavi s praktičnim usposabljanjem || 40 || 6 875 || 275 000 Telefonska pomoč pri usposabljanju || 50 || 7 100 || 355 000 Nadomestila za iskanje zaposlitve/nadomestilo za brezposelnost/štipendije || 325 || 7 928 || 2 576 600 Nadomestila za mobilnost || 85 || 1 590 || 135 150 Vmesni seštevek prilagojenih storitev || || 5 627 125 Izdatki za izvajanje ESPG (tretji odstavek člena 3 Uredbe (ES) št. 1927/2006) Priprava || || 33 750 Upravljanje na lokalni ravni || || 159 000 Upravljanje na državni ravni || || 56 000 Širjenje informacij in obveščanje javnosti || || 33 750 Nadzor || || 159 000 Vmesni seštevek izdatkov za izvajanje ESPG || || 441 500 Skupni predvideni stroški || || 6 068 625 Prispevek iz ESPG (65 % skupnih stroškov) || || 3 944 606 23. Danska potrjuje, da navedeni ukrepi dopolnjujejo ukrepe, financirane iz strukturnih skladov. Datum začetka ali predvidenega začetka izvajanja prilagojenih storitev za zadevne delavce 24. Danska je prilagojene storitve za zadevne delavce, vključene v usklajeni sveženj, predlagan za sofinanciranje iz ESPG, začela izvajati 11. avgusta 2010. Zato je ta datum začetek obdobja upravičenosti za katero koli pomoč, ki bi se lahko dodelila iz ESPG. Postopki za posvetovanje s socialnimi partnerji 25. Med pripravo vloge se je posvetovalo s številnimi organizacijami socialnih partnerjev (glej točko 14), ki bodo sodelovali tudi pri spremljanju izvajanja ukrepov. 26. Danski organi so potrdili, da so bile zahteve nacionalne zakonodaje in zakonodaje EU o kolektivnem odpuščanju upoštevane. Informacije o ukrepih, ki so obvezni v skladu z nacionalno zakonodajo ali kolektivnimi pogodbami 27. Glede meril iz člena 6 Uredbe (ES) št. 1927/2006 so danski organi v vlogi: · potrdili, da finančni prispevek iz ESPG ne nadomešča ukrepov, za katere so v skladu z nacionalno zakonodajo ali kolektivnimi pogodbami odgovorna podjetja, · dokazali, da predvideni ukrepi pomenijo pomoč za posamezne delavce in se ne uporabljajo za prestrukturiranje podjetij ali sektorjev, · potrdili, da navedeni upravičeni ukrepi niso bili financirani iz drugih finančnih instrumentov EU. Sistemi upravljanja in nadzora 28. Danska je Komisijo uradno obvestila, da bodo finančni prispevek upravljali in nadzorovali isti organi, ki upravljajo in nadzorujejo Evropski socialni sklad, katerega organ upravljanja je prav tako danski organ za podjetništvo in gradbeništvo. Eden od oddelkov tega organa bo prevzel vlogo organa za potrjevanje. Organ za revizijo bo Controllerfunction EU v danskem organu za podjetništvo in gradbeništvo. Financiranje 29. Na podlagi vloge Danske je predlagani prispevek iz ESPG za usklajeni sveženj prilagojenih storitev (vključno z izdatki za izvajanje ESPG) 3 944 606 EUR, kar je 65 % skupnih stroškov. Dodelitev sredstev iz Sklada, ki jo predlaga Komisija, temelji na informacijah, ki jih je predložila Danska. 30. Ob upoštevanju največjega možnega zneska finančnega prispevka iz ESPG v skladu s členom 10(1) Uredbe (ES) št. 1927/2006 in možnosti za prerazporeditev odobrenih sredstev Komisija predlaga uporabo sredstev ESPG za celotni navedeni znesek, ki se dodeli v okviru razdelka 1a finančnega okvira. 31. Po dodelitvi predlaganega zneska finančnega prispevka bo za dodelitve v zadnjih štirih mesecih leta ostalo na voljo več kot 25 % največjega letnega zneska, namenjenega ESPG, v skladu s členom 12(6) Uredbe (ES) št. 1927/2006. 32. S tem predlogom za uporabo sredstev ESPG Komisija začenja poenostavljeni postopek tristranskih pogovorov v skladu s točko 28 Medinstitucionalnega sporazuma z dne 17. maja 2006, da bi se doseglo soglasje obeh vej proračunskega organa glede potrebe po uporabi sredstev ESPG in glede potrebnega zneska. Komisija poziva prvo od obeh vej proračunskega organa, ki bo na ustrezni politični ravni dosegla soglasje o osnutku predloga za uporabo sredstev, da o svojih namerah obvesti drugo vejo in Komisijo. V primeru nestrinjanja ene od obeh vej proračunskega organa bo sklican uraden tristranski sestanek. 33. Komisija ločeno pripravi zahtevek za prerazporeditev za vnos posebnih odobritev za prevzem obveznosti v proračun za leto 2011 v skladu s točko 28 Medinstitucionalnega sporazuma z dne 17. maja 2006. Vir odobritev plačil 34. Ker je prek AB2/2011 predvideno povečanje sredstev v višini 50 000 000 EUR za proračunsko vrstico 04.0501 za ESPG, se bo ta proračunska vrstica uporabila za kritje zneska 3 944 606 EUR, potrebnega za to vlogo. Predlog SKLEP EVROPSKEGA PARLAMENTA IN SVETA o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2010/017 DK/Midtjylland Machinery, Danska) EVROPSKI PARLAMENT IN SVET EVROPSKE UNIJE STA – ob upoštevanju Pogodbe o delovanju Evropske unije, ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju[7] ter zlasti točke 28 Sporazuma, ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji[8] in zlasti člena 12(3) Uredbe, ob upoštevanju predloga Evropske komisije[9], ob upoštevanju naslednjega: (1) Evropski sklad za prilagoditev globalizaciji (ESPG) je bil ustanovljen za zagotavljanje dodatne podpore presežnim delavcem, odpuščenim zaradi velikih strukturnih sprememb v svetovnih trgovinskih tokovih, ki so posledica globalizacije, ter za pomoč pri njihovi ponovni vključitvi na trg dela. (2) Področje uporabe ESPG se je razširilo na vloge, vložene po 1. maju 2009, da bi se vključila pomoč za delavce, ki so bili odpuščeni neposredno zaradi svetovne finančne in gospodarske krize. (3) Medinstitucionalni sporazum z dne 17. maja 2006 omogoča uporabo sredstev ESPG do letne zgornje meje 500 milijonov EUR. (4) Danska je 11. maja 2010 vložila vlogo za uporabo sredstev ESPG v zvezi s presežnimi delavci v 6 podjetjih, ki delujejo v sektorju, razvrščenem v oddelek 28 NACE Revizija 2 („Proizvodnja drugih strojev in naprav“), v regiji Midtjylland (DK04) po ravni NUTS II, do 21. marca 2011 pa je vlogo dopolnila z dodatnimi informacijami. Vloga izpolnjuje zahteve za določitev finančnih prispevkov iz člena 10 Uredbe (ES) št. 1927/2006. Komisija zato predlaga uporabo sredstev v višini 3 944 606 EUR. (5) Zato je treba uporabiti sredstva ESPG, da se zagotovi finančni prispevek za vlogo, ki jo je vložila Danska – SPREJELA NASLEDNJI SKLEP: Člen 1 V okviru splošnega proračuna Evropske unije za proračunsko leto 2011 se iz Evropskega sklada za prilagoditev globalizaciji (ESPG) uporabi vsota 3 944 606 EUR v odobritvah za prevzem obveznosti in odobritvah plačil. Člen 2 Ta sklep se objavi v Uradnem listu Evropske unije. V [Bruslju/Strasbourgu], Za Evropski parlament Za Svet Predsednik Predsednik [1] UL C 139, 14.6.2006, str. 1. [2] UL L 406, 30.12.2006, str. 1. [3] Uredba (ES) št. 1893/2006 Evropskega parlamenta in Sveta z dne 20. decembra 2006 o uvedbi statistične klasifikacije gospodarskih dejavnosti NACE Revizija 2 in o spremembi Uredbe Sveta (EGS) št. 3037/90 kakor tudi nekaterih uredb ES o posebnih statističnih področjih (UL L 393, 30.12.2006, str. 1). [4] V skladu s tretjim odstavkom člena 3 Uredbe (ES) št. 1927/2006. [5] Uredba (ES) št. 1893/2006 Evropskega parlamenta in Sveta z dne 20. decembra 2006 o uvedbi statistične klasifikacije gospodarskih dejavnosti NACE Revizija 2 in o spremembi Uredbe Sveta (EGS) št. 3037/90 kakor tudi nekaterih uredb ES o posebnih statističnih področjih (UL L 393, 30.12.2006, str. 1). [6] Razčlenitev temelji na Mednarodni standardni klasifikaciji poklicev (ISCO), ki jo je razvila Mednarodna organizacija dela. [7] UL C 139, 14.6.2006, str. 1. [8] UL L 406, 30.12.2006, str. 1. [9] UL C […], […], str. […].